AksaraLLM/aksara-bahasa-daerah-v1 huggingface dataset:
Indomih atawa Indomie nyaéta mérek produk mi instan anu kasohor di Indonésia.  Indomie diproduksi ku PT. Indofood CBP Sukses Makmur Tbk.  Produk Indomie anu munggaran diwanohkeun téh Indomie Kuah Rasa Kaldu Ayam. Satuluyna dina taun 1982, penjualan produk Indomie ngalaman kamekaran kalayan ngeuyeuban deui rupaning rasa saperti Indomie Kuah Rasa Kari Ayam.  Puncaknya dina taun 1983, Produk Indomie nyieun parobahan anu asalna kuah jadi aya mi goréng. Kandungan gizi dina indomie saperti énérgi, protéin, niasin, asam folat, pantotenat, mineral besi, natrium, jeung vitamin saperti vitamin A,C, B1, B6, jeung B12.

Jenis - jenis Indomie 

 Indomie Goreng Spesial 
 Indomie Goreng Pedas 
 Indomie Goreng Sate
 Indomie Goreng Rasa Ayam 
 Indomie Goreng Vegan 
 Indomie Kuah Rasa Sop Ayam 
 Indomie Kuah Rasa Kari Ayam 
 Indomie Kuah Rasa Kaldu Ayam 
 Indomie Kuah Rasa Kaldu Udang 
 Indomie Kuah Rasa Ayam Bawang 
 Indomie Kuah Rasa Ayam Spesial 
 Indomie Kuah Rasa Soto Mie 
 Indomie Kuah Rasa Soto Spesial 
 Indomie Kuah Rasa Baso Sapi 
 Indomie Kuah Rasa Sup Sayuran Vegan

Jenis - jenis Indomie Selera Nusantara 

 Indomie Goreng Cakalang 
 Indomie Goreng Rasa Rendang Pedas Medan 
 Indomie Rasa Coto Makassar 
 Indomie Rasa Empal Gentong 
 Indomie Rasa Kari Ayam Medan 
 Indomie Rasa Mi Cakalang 
 Indomie Rasa Mi Celor 
 Indomie Rasa Mi Kocok Bandung 
 Indomie Rasa Sop Buntut 
 Indomie Rasa Soto Banjar 
 Indomie Rasa Soto Banjar Limau Kuit 
 Indomie Rasa Soto Betawi 
 Indomie Rasa Soto Medan

Jenis - jenis Indomie Istimewa 
 Indomie Keriting Goreng Spesial 
 Indomie Keriting Goreng Rasa Ayam Cabe Rawit 
 Indomie Keriting Goreng Rasa Kornet 
 Indomie Keriting Rasa Ayam Panggang 
 Indomie Keriting Rasa Laksa Spesial

Komposisi Indomie

Indomie "Mi Goreng" standar 
 Pikeun nyieun mi - Tipung gandum (62%), minyak palm anu kualitasna alus jeung kandungan antioksidan 319, zat tipung tapioka, uyah, uyah mineral 501 jeung 500, serat sayuran 412 jeung gincu 101.
 Pikeun nyieun Bubuk Perasa- uyah,gula, penguat rasa 621, 631 jeung 627, bubuk bawang bodas jeung bawang beureum, ekstrak ragi, perasa, jeung agen anti ngabeukahan.

Rujukan

Mérek
Kadaharan
Emih
Park Ji-Sung  nyaéta salah saurang pamaén Sepak Bola ti Koréa Kidul. Ayeuna anjeunna jadi salah sahiji pamaén dina tim gedé di Inggris nyaéta Manchester United.

Karir 
Karir internasionalna dimimitian nalika anjeunna usia 18 taun sabagé gelandang bertahan. Nalika Guus Hiddink jadi palatih Koréa Kidul, Park diposisikeun sabagé gelandang sayap. Ti mimiti harita, Park jadi pamaén anu bisa maén di posisi mana waé, tina posisi bék sayap nepi ka gelandang tengah. Poténsina sabagé pamaén sepak bola nu jago, kadetéksi ku Guus Hiddink, nu ngalatih Koréa Kidul nepi ka semifinal Piala Dunia taun 2002.

Sabada éta, Park langsung ka Eropa gabung jeung PSV Eindhoven. Park meunang aprésiasi ti publik dunia nalika nyétak gol ka gawang AC Milan di semifinal Liga Champions. Karirna langsung mgaronjat di Belanda jeung PSV. Anjeunna jeung PSV langsung ngarebut juara liga Belanda di musim mimitina. Dua taun salajengna anjeunna bener-bener bisa ngaadaptasikeun diri jeung sepak bola Eropa nepi ka mawa PSV ngaraih doble winer (juara liga jeung juara piala liga).

Ningali poténsina, Sir Alex Ferguson ngadatangkan ka Old Traford ku banderol 4 juta pound. Di MU, Park dikenal sabagé jelma nu rajin, sarta disiplin. Di musim 2005/2006 anjeunna tampil dina opat pertandingan liga primer Inggris jeung nyétak gol mimiti nalika MU ngalawan Birmingham. Di MU, Park Ji Sung meunang julukan Three-lungs Park.

Rujukan 

Pamaén bal Koréa Kidul
Sutradara nyaéta hiji pakasaban hiji jalma anu boga tanggung jawab sapinuhna sacara profésional dina ngalaksanakeun hiji prosés produksi/ nyieun siaran paket télévisi jeung miboga pangabisa wawasan anu lega, kreatif, imaginative, interpretiv,inovative, dina nyieun karya sarta méré mangpaat pikeun batur sarta dirina sorangan.
Aya sawatara Sutradara di Indonésia anu kawentar di masarakat alatan karyana dina nyiptakeun Film, contona saperti :Riri Riza, Nia Dinata, Joko anwar, Garin Nugroho, Hanung Bramantyo, Rudi Sujarwo, Ifa Isfansyah, jsb.
Aya dua tiori anu dipaké sutradara dina ngalakonan pakasabanna nyaéta :
Téori Gordon Craig
Kudu aya kakuatan ideu dina téater.
Lamun téater nyaéta seni mangka manéhna kudu bisa ngébréhkeun karakter pribadi si seniman, sutradara ngébréhkeun ideuna liwat aktor sarta aktris.
Kaonjoyan téori ieu téh hasilna sampurna (perfect), tata lantip terjamin, tarapti.
Kahéngkéranna nyaéta sutradara jadi diktaktor, kudu nurutan gaya sutradara anu mangrupa prototip, kréativitas maranéhanana dileungitkeun atawa dihalangan, padahal tujuan produksi lakon nyaéta méré kasempetan pikeun aktor sarta aktris méré sumbangan pikeun sakumna kru.
Téori Laissez Faire
Dina téater ieu aktor sarta aktris nyaéta panyipta dina téater.
Pancén sutradara nyaéta mantuan aktor sarta aktris ngébréhkeun dirina dina lakon, saurang supervisor dirina sangkan ngalaksanakeun lalakon sangkan hadé. Kaonjoyan téori ieu téh sutradara lain saurang diktator tapi jadi  pembantu. Kahéngkéran téori ieu téh baris timbulna bancang pakéwuh sarta kurang teratur, kurang tarapti sabab sutradara dianggap asor .

Rujukan

Pakasaban
Napoléone di Buonaparte atawa anu aksohor Napoléon Bonaparte nyaéta jéndral dina mangsa révolusi Perancis jeung konsul Perancis (11 Nopémber 1799 - 18 Méi 1804) anu gumelar tanggal 15 Agustus 1769 di kota Ajaccio, Corsica, Perancis. Napoléon anu jenius ieu nyaéta teureuh ménak ti kulawarga Bounaparte asal Italia. Napoléon kasohor alatan kamampuh dina mingpin Perancis nepi ka bisa ngawasaan sabagéan wilayah Éropa boh ngaliwatan jalur diplomasi atawa perang. Nagara-nagara anu kungsi dikawasa ku Napoléon Walanda, Swedia, sabagian wilayah Italia anu direbut ti Austria jeung Polandia.

Napoléon jadi siswa di Akademi Militer Brienne taun 1779 dina umur 10 taun, tuly lulus dina umur 15 taun. Karir militérna mulai naék sabada ngéléhkeun Austria jeung Prusia. Pébruari 1800, Napoléon diangkat jadi konsul Perancis, tuluy ngabebenah sistem nu aya di Perancis. Napoléon diangkat jadi kaisar di Katedral Notre-Dame, taun 1812, Napoléon diasingkeun ka Elba lantaran éléh perang. Dina peperangan Waterloo, tenatara Perancis diéléhkeun ku gabungan tentara Inggris, Walanda, jeung Prusia anu nyababkeun Napoléon diasingkeun ka pulo Saint Helena salaku tawanan perang Inggris. Dina bulan Méi 1821, Napoléon maot alatan kanker beuteung.

Référénsi 

Kaisar Perancis
Gumelar taun 1769
Steven Géorge Gerrard atawa nu leuwih dikenal Steven Gerrard, atawa Stevie G  nyaéta salah saurang pamaén Sepak Bola ti Inggris.

Karir 
Gerrard maén di Liverpool F.C. nalika taun 1997 (sanajan debut profésionalna karak dimimitian dina 19 November 1998) sabagé pamaén pangganti Vegard Heggem dina babak kadua nalika liverpool ngalawan Blackburn Rovers.

Steven Gerard nyaéta salah sahiji pamaén tengah Inggris nu paling populér. Anjeunna sok disebat roh permainan Liverpool jeung jadi salah sahiji legenda The Reds. Gol Internasionalna jeung tim nasional Inggris nalika The Three Lions ngababad Jérman 5-1 dina bulan Séptémber 2001.

Gerard ngamimitian karirna sabagé gelandang nu kréatif, populér ku gol-gol nu penting dina mangsa-mangsa nu kritis. Anjeunna ogé kaptén Liverpool nalika meunangkeun gelar Liga Champions taun 2005. Anjeunna di anggap sabagé gelandang paling berbahaya di Eropa.

Steven Gerrard ogé geus nikah jeung Alex Curran dina musim panas 2007. Anjeunna miboga 2 urang budak awéwé nu ngaranna Lily Ella jeung Lexie.

Rujukan 

Pamaén bal Inggris
Pamaén Liverpool F.C.
Sarimih atawa Sarimi nyaéta mérek emih instan anu kasohor di Indonésia, diproduksi ku PT. Indofood CBP Sukses Makmur Tbk, gelarna ti taun 1982.
Dina taun 2007, Sarimi Soto Koya diproduksi, kalayan loba rasana kayaning Jeruk Nipis jeung Pedasss. Dua taun satuluyna, Sarimi Soto Koya aya nu rasa Gurih.

Jinis rasa 
 Sarimi Soto Koya Gurih 
 Sarimi Soto Koya Jeruk Nipis 
 Sarimi Soto Koya Pedasss 
 Sarimi Rasa Ayam Bawang 
 Sarimi Rasa Baso Sapi 
 Sarimi Mi Goreng Rasa Ayam 
 Sarimi Mi Goreng 
 Sarimi Rasa Ayam 
 Sarimi Rasa Soto Ayam 
 Sarimi Besaar Rasa Ayam Bawang 
 Sarimi Besaar Mi Goreng Spesial 
 Sarimi Besaar Goreng Spesial EKSTRA PEDAS 
 Sarimi Besaar Rasa Soto Mi 
 Sarimi Isi 2 Mi Goreng Rasa Ayam Kecap

Bahan-bahan Sarimi "Original" Mi Goréng 
Mi
Tipung gandum (62%), minyak palm kalayan kualitas anu alus jeung kandungan antioksidan 319, zat tepung tapioka, uyah, uyah mineral 501 jeung 500, serat sayurang 412 jeung gincu 101.
Bubuk Perasa
Uyah, gula, penguat rasa 621, 631 jeung 627, bubuk bawang bodas jeung bawang beureum, ekstrak ragi, perasa, jeung agen anti beukah.

catetan

Mérek
Kadaharan
Emih
Kwétiau (Hanzi: 粿條, hanyu pinyin: guotiao, juga disebut 沙河粉, shā hé fěn) nyaéta sajinis mie Tionghoa anu warnana bodas anu dijieuna tina béas. Kwetiau nyaéta kadaharan asalna ti Tiongkok anu dijieuna tina tipung tarigu, ragi, soda, ammonium bicarbonat jeung uyah.

Sajarah
Mimitina kwetiau ilaharna dijual ku pamayang jeung patani. Kwetiau atawa Char kway teow, anu hartina potongan mi beras goreng. Dina resep aslina, kwetiau digoréng dina lemak babi kalayan ngahasilkeun rasa anu gurih. Char kway téow aya di pusat kadaharan di Singapura seperti di Maxwell Road Hawker Centre anu jadi hidangan andalan di Princess Terrace Cafe.
Sajarahna mah di jaman Dinasti Song, sélér Jin ti kalér kuat pisan, geus sabaraha kali nyerang negeri Song. Anu satuluyna Karajaan Song diéléhkeun anu mana kaisar Wei jeung Xin beunang. Tuluy raja Gang ngadegkeun dinasti Song Kidul. Untungna aya saurang jéndral anu ngarana Yue Fei mingpin tentara Song pikeun ngalawan. Hanjeluna saencan anjeunna bisa ngarebut deui ibu kota Song, anu saeutik deui jarakna kira-kira 22 kilométér. Kajadian ieu jadi kasang tukang ayana kadaharan kwetiau anu aya sawatara jalma anu geuleuh ka Chin Kuai anu geus mitnah Jendral Yue Fei, maranéhna nyieun tipung tarigu anu ngagambarkeun  Chin Kuai jeung pamajikana, dihijikeun jadi hiji, anu satuluyna  di goréng tuluy di dahar. Baheula ieu kadaharan téh ngarana Yu –Zha (goréng jeung minyak) Chin Kuai, anu diringkas jadi Yu Zha Kuai (Hokkian Yu Tjah Kwee), Tjah kwee atawa Yutiao (Basa Mandarin) anu ayeuna dipikawanoh kwetiau.

catetan

Masakan Cina
Kadaharan
Emih
Cihampelas Walk (Ciwalk) mangrupa salah sahiji Mall nu aya di Jalan Cihampelas no. 160 Sukajadi, Bandung.  Ciwalk mangrupa wangunan unik ku lantaran désainna saperti jalanan di luar negri, salian ti éta ku lantaran wangunana nyaruaan bentuk kupu-kupu. Konsépna sorangan, numutkeun para ahli arsitéktur, sebenerna sarua jeung konsép nu aya di Bandung Paris van Java.

Lamun dibagi kana pengelompokkan mall, Ciwalk kaasup kana Regional Mall, nu hartina masarakat boh nu ti Bandung boh nu ti luar Bandung teu acan ngarasa ka Bandung lamun teu ka ciwalk. Ciwalk mangrupa tempat jalan-jalan nu pas pikeun budak ngora. Salian ti balanja, loba ogé masarakat nu datang ka ciwalk ngan saukur rék jalan-jalan di kira-kira kompléks Ciwalk, hangout, nge-date, atawa nongton di 21 nu aya di Ciwalk. Loba acara-acara musik nu langsung disiarkeun ti ciwalk dina televisi. Aya sababaraha fasilitas di Ciwalk, saperti toko sapatu, baju, tas, aksésoris, jeung sajabana. Di dieu ogé aya sababaraha café jeung tempat dahar nu kasohor saperti Sushi tei, Baso malang Karapitan, Time zone, sarta bioskop. Aréa parkirna luas, jam buka ti jam 10.00-22.00.

Rujukan

Bandung
Cihampelas
Mall
Niels Henrik David Bohr atawa anu kasohor Niels Bohr (gumelar tanggal 7 Oktober 1885 - maot 18 Nopémber 1962) nyaéta élmuwan asal Denmark anu ngawanohkeun téori atom bohr anu ngagambarkeun susunan atom sacara rinci, gampang, jeung akurat. Ku karyana ieu, Bohr meunangkeun panglélér nobél fisika dina taun 1922. Lalaki anu lahir di Konpenhagen nyaéta anak ti ahli fisika, Christian Bohr, profésor fisika di Universitas Konpenhagen, indungna nyaéta ahli dina widang atikan, matakna teu anéh lamun kamampuh Bohr dina widang atikan kacida méncrongna.

Bohr meunangkeu gelar doktor fisika ti Universitas Konpenhagen dina taun 1911, tuluy manéhna miang ka Cambridge, Inggris. Dibingbing ku J.J. Thompson, élmuwan anu manggihan éléktron, Bohr mulai diajar tur mekarkeun tiori-tiorina. Bohr miang deui ka Mencheser pikeun diajar ka Ernest Rutherford anu manggihan inti atom. Di Menchester ieu, Bohr naratas tiori ngeunaan struktur inti atom sacara lengkep anu ngarujuk tina tiori Plant jeung Rutherford.

Sabada Denmark dijajah ku NAZI, Jerman dina taun 1940, Bohr kabur ka Swedia sabab manéhna nyaéta anti-NAZI, lian ti éeta Bohr ogé boga teureuh yahudi. Ti Swedia, Bohr kabur deui ka Inggris tuluy ka Amerika, di ditu Bohr ngabdikeun diri dina widang fisika atom pikeun masalah-masalah pulitik katut katingtriman anu muncul alatan senjata atom. Bohr ogé mantuan tentara sekutu pikeun nyieun bom atom salila perang lumangsung. Sabada perang réngsé, Bohr balik deui ka Denmark, manéhna maot di Konpenhagen tanggal 18 Nopémber 1962.

Référénsi 

Élmuwan asal Dénmark
Élmuwan Atom
Gumelar taun 1885
Wilhelm Conrad Röntgen (gumelar 27 Maret 1845 - maot 10 Pébruari 1923) nyaéta élmuwan, fisikawan asal Jerman anu manggihan Sinar X (sinar rontgen) anu nandaan dimulaina jaman fisika modéren jeung révolusi élmu kadokteran diagnostik. Ku karyana ieu, Wilhelm meunangkeun nobél fisika pertama dina taun 1901.

Rontgen diajar di Universitas Utrecht taun 1865, manéhna neruskeun ka jurusan rékayasa mekanik di Politéknik Zurich, Swiss, tuluy digawé di Laboraturium Kundt anu dibingbing ku Clausius, dosénna. Sabada meunangkeun gelar Ph.d (1869), Rontgen jadi guru besar fisika di Universitas Strasbourg Perancis (1876-1879), Wurzburg (1888-1900, tuluy pindah deui ka Jerman (1900) pikeun jadi pupuhu jurusan fisika di Universitas Munich nepi ka taun 1920.

Taun 1895, Rontgen ngayakeun panalungtikan ngeunaan hiji hal anu mgaliwatan lintasan arus listik ngaliwatan tekanan gas rendah. Ieu panalungtikan méré pangdeudeul kana penemuan sinar X. Percobaan pertama sinar X dilakasanakeun ka leungeun pamajikanna name="memo"></ref>. Sinar X miboga sipat anu éléktromagnétik anu sarua jeung sinar séjén tapi miboga frékuénsi geter anu béda. Rontgen maot tangal 10 Pébruari 1923 alatan kanker usus anu geus dirandapan salila 4 taun.

Référénsi 

Élmuwan asal Jerman
Élmuwan Fisika
Istana Merdéka nyaéta istana nagara nu bisa jadi tempat kediaman resmi Présiden Républik Indonésia.

Sajarah

Istana Merdéka mimiti diadegkeun taun 1873 nalika pameréntahan Gubernur Jendral Louden jeung rengsé taun 1879 nalika pamaréntahan Gubernur Jendral Johan Willem van Landsbarge. Luas wangunan ieu kira-kira 2.400 méter persegi, ku arsiték Drossares. Mimiti pameréntahan Républik Indonésia, istana ieu jadi saksi sajarah penandatanganan naskah pangakuan kadaulatan Républik Indonésia Serikat ku Pamaréntah Belanda tanggal 27 Desember 1949. Républik Indonésia Serikat diwakilan ku Sri Sultan Hamengkubuwono IX, sedengkeun Karajaan Belanda diwakilan ku A.H.J Lovink, Wakil Tinggi Mahkota di Indonésia. Sanggeus panandatanganan naskah kadaulatan Républik Indonésia Serikat, bendera merah putih dikibarkeun ngagantikeun bendera Belanda, dibarengan ku dinyanyikeunna lagu Indonésia Raya jeung sora Merdeka ku bangsa Indonésia. Saprak harita ngaran Istana Gambir diganti jadi Istana Merdéka.

Rujukan

Jakarta
Istana Merdéka
Artikel ieu ngeunaan nagarana. Pikeun walunganna, tempo Walungan Gambia

Républik Gambia, (), mangrupa hiji nagara di Afrika Kulon. Gambia dilingkung ku Senegal iwal di basisir pondokna kana Samudra Atlantik di kulon. Nagara ieu aya di sakurilingeun Walungan Gambia, nu ngalir ngaliwatan puseur nagara ieu nepi ka Samudra Atlantik.

Dina 18 Pébruari 1965, Gambia miboga kamerdikaanna ti Britania Raya jeung gabung ka Pasamakmuran Bangsa-Bangsa. Banjul mangrupa ibu kota nagara ieu.

Divisi jeung distrik 
Artikel utama: Divisi di Gambia, Distrik di Gambia
Gambia dibagi kana 5 divisi jeung hiji kota. Divisi-divisi Gambia dijieun ku Komisi Pamulu Indepénden dumasar kana Pasal 192 Konstitusi Nasional.
Walungan Handap (Mansa Konko)
Walungan Tengah (Janjanbureh)
Gigir Kalér (Kerewan)
Walungan Luhur (Basse)
Kulon (Brikama)
Banjul (Kalér, Tengah, Kidul)
Ibu kota nagara, Banjul, dipisahkeun salaku kota.

Divisi-divisna teras dibagi deui kana 48 distrik.

Tempo ogé 
Pasamakmuran Bangsa-Bangsa
Komunikasi di Gambia
Transportasi di Gambia
Ninki Nanka

Daptar
Daptar manuk di Gambia
Daptar sakola di Gambia
Peré umum di Gambia

Catetan suku

Bacaan salajengna 

 Bennet, Lindsey and Voormeij, Lisa, The Gambia (Travellers), (Thomas Cook Publishing, 2009)
 Emms, Craig and Barnett, Linda, Gambia (Bradt Travel Guides), (Bradt Travel Guides, 2006)
 Hughes, Arnold, Historical Dictionary of the Gambia, (Scarecrow Press, 2008)
 Hughes, Arnold and Perfect, David, A Political History of The Gambia, 1816-1994, (University of Rochester Press, 2008)
 Gregg, Emma and Trillo, Richard, The Rough Guide to The Gambia, (Rough Guides, 2006)
 Kane, Katharina, Lonely Planet Guide: The Gambia and Senegal, (Lonely Planet Publications, 2009)
 Sarr, Samsudeen, Coup D'etat by the Gambia National Army, (Xlibris, Corp., 2007)
 Sternfeldt, Ann-Britt, The Good Tourist in The Gambia: Travelguide for conscious tourists Translated from Swedish by Rolli Fölsch (Sexdrega,2000)
 Tomkinson, Michael, Michael Tomkinson's Gambia, (Michael Tomkinson Publishing, 2001)
 Various, Insight Guide: Gambia and Senegal, (APA Publications Pte Ltd., 2009)
 Wright, Donald R, The World and a Very Small Place in Africa: A History of Glogalization in Niumi, The Gambia (New York: M.E. Sharpe, 2004)

Tumbu kaluar 

 Pamaréntah
Istana Nagara jeung Kantor Présidén 

 Informasi umum

The Gambia ti UCB Libraries GovPubs

 Pelesir

 
Ngadeg taun 1965 di Gambia
Nagara di Afrika
Nagara nu tepung wates jeung Samudra Atlantik
Komunitas Ékonomi Nagara Afrika Kulon
Wewengkon nu maké basa Inggris
Nagara nu kirang kawangun
Anggota Uni Afrika
Anggota Pasamakmuran Bangsa-Bangsa
Anggota OSI
Républik
Nu ngadeg taun 1965
Anggota Pasarikatan Bangsa-Bangsa
Rokét cai nyaéta salah sahiji jinis rokét anu maké cai pikeun bahan bakarna. Barang anu dipaké ilaharna urut botol plastik. Cai dipaksa ka luar ku hawa altan aya tekenan, biasana hawa anu  Air dipaksa keluar oleh udara geus dikompresi. Istilah "aquajet" geus dipikwanoh di Éropa, namung leuwih kasohor  ngarana rokét cai jeung di sawatara daérah aya nu nyebut rokét botol.  Mesin rokét cai anu ilaharna dipaké pikeun ngarorong modél rokét, tapi aya ogé dipaké modél parahu, jeung mobil.

Cara Nyieun Roket cir 
	 	
Bahan : 
 pot kembang. 
 wadah negatif film.  
 klep atawa dop ban sapédah atawa motor.

Alat : 
 lém bakar atawa hot glue. 
 cutter atawa gunting.

Cara Nyieuna:
Mimitina bolongan pot di belah tengahna, bolongan wadah negatif film dibagiah tengahna.  Tuluy asupkeun klep atawa dop kana wadah negatif film ti jero bari di lém bakar. Sanggeu kitu asupkeun kan pot.  Konci ku ring anu geus disadiakeun.  Sanggeus kitu mah siap di luncurkeun. Peluncuran rokét bakal otomatis nalika aya tekenan hawa anu geus maksimum.

catetan

Rokét
Model peroketan
Model rokét
Kaulinan
Atikan
Tari Pendet dina awalna mangrupa tari pamujaan anu loba diperagakeun di pura. Tarian ieu ngalambangkeun panyambutan leluhur turunna dewata ka alam dunya. Lambat-laun, perkembangan jaman, para seniman Bali ngarobah Pendet jadi "Acra panyambutan", cacak tetep ngandung anasir anu sakral-religius. Pendet mangrupa pernyataan ti hiji persembahan dina wangun tarian upacara. Henteu kawas halna tarian-tarian pertunjukkan anu merlukeun palatihan inténsif, Pendet bisa ditarikeun ku kabéh jelema, pemangkus lalaki sarta wanoja, kaum wanoja sarta gadis désa. Tarian ieu diajarkeun kalayan nuturkeun gerakkan sarta jarang dipigawé di banjar-banjar. Para gadis ngora nuturkeun gerakkan ti para wanoja anu leuwih sénior anu geus ngarti tanggung jawab maranéhanana dina méré conto anu alus. Tari putri anu ngabogaan pola unggut anu leuwih dinamis ti tari Rejang anu dibawakan sacara berkelompok atawa berpasangan, dipidangkeun sanggeus tari Rejang di halaman pura sarta biasana nyanghareup ka arah suci (pelinggih) kalayan maké pakéan upacara sarta unggal panari mawa sangku, kendi, wadah sarta perlengkapan sasajén nu lianna.

Fungsi

Sakral
Biasana Tari Pendet dibawakan sacara kelompok atawa pasangan-pasangan ku para putri, sarta leuwih dinamis tibaan tari Rejang. Dipidangkeun sanggeus tari Rejang di halaman Pura sarta biasana nyanghareup ka arah suci (pelinggih). Para panari Pendet dangdan meujeuhnana para panari upacara kaagamaan anu sakral séjénna, kalayan maké pakéan upacara, unggal penari mawa perlengkapan sasajén persembahan kawas sangku (ppwadah cai]] suci), kendi, wadah, sarta anu séjénna.

Guru Besar Institut Seni Indonesia (ISI) Dénpasar, Wayan Dibia, negaskeun yén tari Pendet geus jadi bagian anu teu bisa dipisahkeun ti kahirupan spiritual masarakat Hindu Bali.

Tarian ieu mangrupa tarian anu dibawakeun ku sajumplukan rumaja putri, unggal mawa mangkok pérak (bokor) anu pinuh ku kembang. Dina ahir tarian para panari naburkeun kembang ka arah panongton minangka kedalan wilujeng sumping. Tarian ieu biasana dipidangkeun pikeun ngabagéakeun sémah-sémah atawa mitembeyan hiji pertunjukkan 
(1999: 47).

Panyipta atawa koréografer wangun modérn tari Pendet ieu téh I Wayan Rindi (?-1967), mangrupa panari anu dipikawanoh lega minangka penekun seni tari jeung pangabisa ngubah tari sarta ngalestarikeun seni tari Bali ngaliwatan pembelajaran dina generasi penerusna. Sawaktu hirupna manéhna aktip ngajarkeun rupa-rupa tari Bali, kaasup tari Pendet ka turunan kulawargana atawa di luar lingkungan kulawargana.

Penyambutan

Di gigireun / sabeulah tacan aya lembaga hak cipta, tari Bali salila ieu henteu kungsi dipaténkeun alatan ngandung peunteun spiritual anu lega sarta teu bisa dimonopoli minangka ciptaan manusa atawa bangsa nu tangtu. Dina hal ieu, I Ketut Sutapa, dosén seni tari Institut Seni Indonésia (ISI) Bali ngarep-ngarep pamaréntah miboga tindakan pikeun nyalametkeun warisan budaya nasional ti leungeun jail nagara séjén.

Rujukan

Budaya Bali
Pendet
Tarian ti Bali
Gelas nyaéta barang anu transparan, rada kuat, biasana kuat kana barang kimia, jeung teu aktip sacara biologi anu bisa dibentuk kalayan lakop anu lemes jeung kedap cai.  Ku lantaran kitu sipatna anu idéal gelas loba dipaké di widang kahirupan.  Tapi gelas bisa peupeus anu engkéna jadi beling. Gelas kaasup kelompok vitroida atawa termogel, anu mangrupa senyawa kimia kalayan susunan anu kompleks.  Senyawa kasebut meunang ngabekukeun léléhan yang lewat dinginanu geus ditiiskeun.  Gelas ieu mangrupa produk anu amorf jeung hérang kalayan heuras tur elastisitas.

Cara nyieun gelas
Gelas dijieun tina keusik, soda, batu kapur, natrium sulfat, feldspar, senyawa boron jeung aluminium sarta bahan aditip lainna, gumantung kana jinisna. Di jero oven, campuran nu tadi di dileburkan misalna dina temperatur 600oC. Leburan kasebut ditiiskeun nepi ka ngabentuk gelas kira-kira 1100oC. Produk-produk jadi atawa setengah jadi (misalna pelat, pipa, barang  berongga, watang jeung barang anu dipres) bisa dijieun langsung tina leburan éta. Hal penting dina nyieun gelas nyaéta bahan jeung tahap ngatiiskeun. Mimitina tiiskeun nepi ka temperatur transformasi (barobahna tina plastis jadi elastis). Sanggeus barobah, bahan ditiiskeun deui nepi ka anggeus. Ku lantaran prosés niiskeunana balikan nepi ka sabaraha kalina moal ngabalukarkeun gelas babari retak.

Sipat gelas
Aya sawatara sipat gelas anu boga kaonjoyan dibndingkeun jeung nu material séjéna, di antarana :
 Sipat éstétika atawa kaéndahan. 
 Sipat tembus pandang sacara optik (transparan). 
 Sipat elastic. 
 Sipatna nu kuat tahan kana zat atawa réaksi kimia. 
Tapi aya kahéngkéranna ogé nyaéta babari peupeus.

Rupa-rupa gelas
 Gelas cai (Water Goblet).
 Gelas sirop.
 Gelas Anggur.
 Gelas Bir.
 Gelas Kopi.

catetan 

Gelas
Optika
Binih nyaéta sisikian atawa pepetéan pelakaneun. Salah sahiji cara pepelakan ngahasilkeun hiji pepelakan anyar ti jenisna anu sarua nyaéta kalayan perantara binih. Matak bisa kaluarna binih diperlukeun cai, oksigén sarta panas. Cahya panonpoé loba mantuan sajumlah binih pepelakan sangkan gancang bisa tumuwuh. Lamun binih éta henteu geura-giru boga kasempetan pikeun tumuwuh dina wates waktu nu tangtu, mangka manéhna bakal paéh. Lamun jelema hayang nunda binih kasebut pikeun sasadiaan dina jangka waktu nu panjang, mangka binih éta kudu ditunda di tempat anu garing dina kisaran suhu anu tangtu ogé. Binih téh rupa-rupa pisan corakna, boh dina ukuran, wangun, pola susunan bahan sarta warnana. Kitu ogé saban jenis pepelakan boga ciri pangsoranganna ogé dina ngembangbiakkkeun binih éta.
Lamun hiji binih geus asak, geus ngaliwatan mangsa reureuh, sarta geus narima dina jumlah anu cukup luyu jeung beueusna hawa, oksigen, sarta cahya panonpoé, mangka manéhna baris tumuwuh. Peristiwa ieu bisa disebut "tumuwuh sirung atawa berkacambah".
Wangun binih bisa leutik tapi bisa ogé badag. Siki kembang begonia contona leutikna pisan, ku kituna katempona kawas kekebul. Buah kalapa mangrupa binih anu beuratna bisa ngahontal 40 pon. Sajumlah pepelakan nu tangtu ngan mibanda binih kawates pisan, teu leuwih ti hiji atawa dua lusin siki. Di pihak séjén aya pepelakan anu miboga binih anu loba pisan contona kawas tangkal mapel.

Rujukan

Tutumbu ka luar
 Siki mimiti sirungan
Tatanén
Binih
Aci sampeu (sok disebut ogé: aci hui); tapioka nyaéta tipung pati sampeu anu utamana dipaké dina nyieun puding sarta minangka jadi bahan pikeun ngandelan kadaharan anu éncér. Aci sampeu asalna tina akar hiji pepelakan perdu anu tumuwuh di nagara-nagara nu hawana panas, di sakumna dunya. Pepelakan éta disebut "manic" atawa "cassava" jeung deui diwanoh kalayan ngaran "yuca" atawa "mandioca". Di Indonésia unggal jalma biasa wanoh kalayan sebutan "ubi kayu" atawa "sampeu". 
Akar pepelakan sampeu ieu ngandung kurang leuwih sapertilu zat kanji tipung sarta dua pertilu cai.  Ngabutuhkeun waktu nu rada lila pikeun ngolah akar sampeu ieu nepi ka siap jadi bahan tipung pikeun nyieun kadaharan.  Mimitina pisan akar éta dikumbah sarta dipesékan.  Saterusna dikeueum dina cai salila tilu poé. Bisa ogé diparud atawa digiling jadi bubur tipung.  Bubur tipung ieu bisa dipasak sarta di dahar, atawa bisa dipoé jadi tipung nu garing.  
Pikeun meunangkeun tipung aci sampeu tina sampeu nu geus diparud atawa digiling éta, tuluy bubur tipung éta dicampur jeung cai bersih, nu saterusna diingkeun méh namper.  Tipungna bakal namper sacara lalaunan dina dasar wadah, sedengkeun sagala kokotor bisa ngalir kaluar babarengan jeung cai panyaringna.  Tipung sari éta dikaluarkeun terus dicampur deui jeung cai sarta diingkeun namper deui.  Prosés ieu bisa lumangsung nepi ka opat atawa lima kali. Lamun tipung ieu geus katingali bersih pisan, biasana dipoé sangkan jadi tipung garing nu bodas. Bisa ogé disebarkeun di luhur hiji wadah besi kalayan seuneu nu panas sarta dipasak.  Sabari dibeuleum eta, tipung terus-terusan diaduk.  Samentara tipung-tipung éta diasakkeun mangka butir-butir tipung éta bakal saling raket sarta ngawangun bal-bal leutik anu teu kaatur wangunna.

Rujukan

Bahan kadaharan
Emih nyaéta adonan ipis tur panjang anu geus digulung, digaringkeun, tuluy di masak dina cai nu ngagolak. Urang Italia, Tionghoa, jeung Arab mangrupa nagara anu nyiptakeun emih, sanajan tulisan anu kahot ngeunaan emih ayana di Dinasti Han Timur, antara taun 25 jeung 220 Maséhi. Oktober 2005, emih kahot anu umurna 4.000 taun kapanggihna di Qinghai, Tiongkok.

Rupa-rupa emih
Ilaharna emih digolongkeun jadi dua nyaéta emih garing jeung emih baseuh. Unggal nagara miboga rupa-rupa emih, kalayan bahan, bentuk jeung rasa anu béda, di antarana:   
 Bihun—emih asalna ti Tiongkok, bahan bakuna tipung béas. 
 Dangmyeon—emih asalna ti Korea, dari tepung ubi jalar. 
 Fettuccine—emih asalna ti Italia, mirip spageti, gépéng tur leuelus dibandingkeun  linguine.
 Ifu mie—emih asalna ti Tiongkok, tipung tarigu (gandum).
 Kwetiau—emih asalna ti Tiongkok, tipung béas.
 Linguine—emih asalna ti Italia mirip spageti, gépéng tur leuleus.
 Makaroni—emih asalna ti Italia, dibeulahan parondok melengkung tur aya bolongan di tengahna.
 Memil guksu—emih asalna ti Koréa, ti buckwheat, sarua jeung soba.
 Mi Cina—emih asalna ti Tiongkok, bahana tina tipung tarigu.
 Misoa—emih asalna ti Tiongkok, bahana tina tipung tarigu.
 Mi instan.
 Mi sagu, tipung sagu.
 Olchaengi guksu—emih asalna ti Koréa tina tipung jagong, asalna ti provinsi Gangwon-do di Koréa Selatan.
 Ramén—emih asalna ti Jepang.
 Reshteh—emih asalna ti Timur Tengah.
 Soba—emih asalna ti Jepang, warnana kacoklatan tina tipung buckwheat.
 Somyeon - emih asalna ti Koréa tina tipung gandum, bentukna ipis mirip ''sōmen'.'
 Soun—emih asalna ti Tiongkok, tina tipung kacang héjo.
 Spageti—emih asalna ti Italia.
 Spätzle—emih asalna ti Jerman warnana konéng lir endog.
 Udon—emih asalna ti Jepang, tina tipung tarigu.
 Wai Wai—emih asalna ti India.
 Bakmi Pundong atawa emih jawa—emih asalna ti jawa, Indonésia, tina tipung sampeu.

Tingali ogé 
 Kwetiau
 Bihun
 Soun

catetan 

Emih
Kadaharan
Kaolahan
Manusa Purba nyaéta Manusa anu hirup rébuan taun ka tukang.
Sacara umum manusa purba kabagi jadi 3 kelompok  nyaéta Manusa Kera, Manusa Purba, jeung Manusa Modern.
Manusa Purba anu geus kapanggih Fosilna nyaéta :
Sinanthropus Pekinensis
Sinanthropus pekinensis nyaéta manusa purba anu Fosilna kapanggih di Guha Naga wewengkon Peking nagara Cina ku Davidson Black sarta Franz Weidenreich.
Sinanthropus pekinensis mibanda volume eusi Uteuk kira-kira kurang leuwih 900 nepi ka 1200 cm kubik.
Sinanthropus pekinensis dianggap bagian ti jumplukan Pitékantropus alatan mibanda ciri awak atawa awak anu jiga sarta hirup di  jaman anu babarengan.
Meganthropus Palaéojavanicus / Manusa Buta Jawa
Meganthropus palaéojavanicus kapanggih di Sangiran di pulo Jawa ku Von Koningswald dina taun1939 - 1941.
Pithecanthropus Erectüs
Fosil jenis ieu kapanggih ku Eugene Dubois di désa Trinil, Ngawi, Jawa Wétan, 
dina taun1890 asalna ti lapisan Plestosen Tengah.
Maranéhanana hirup kira-kira sajuta nepi ka hiji satengah juta taunka tukang.
Pithecanthropus Erectus Leumpang ajeg jeung awak anu tegep sarta miboga pakakas paranti ngagayem anu kuat.
Volume Uteuk Pithecanthropus ngahontal 900 cc.

Rujukan

Arkéologi
Vespa nyaéta méré k motor jenis skuter nu asalna ti Italia. Parusahaan induk Vespa nyaéta Piaggio. Piaggio diadegkeun ku Rinaldo Piaggio di Italia taun 1884. Mimitina Piaggio nyaéta pabrik nu mroduksi pakakas pikeun kapal, rél jeung gerbong kareta api. Di akhir Perang Dunya ks II, pabrik Piaggio di bom ku pesawat musuh. Sanggeus réngsé perang, Enrico Piaggio jadi pingpinan di Piaggio. Basa harita kaayaan ekonomi di Italia keur goréng, ku kituna Enrico Piaggio mutuskeun nyieun alat transportasi nu murah. Dibantuan ku ahli kapal terbang Corradino D’Ascanio, Enrico nyiptakeun design alat transportasi roda dua nu diinspirasi jeung téknologi ti kapal terbang.

Vespa mimiti di produksi taun 1945. Kecap Vespa asalna ti kecap ”Wesp” nu hartina ”binatang penyengat atau lebah”. Dina kamekaranana, Vespa henteu ngan saukur dipasarkeun di Italia, tapi laris ogé di Perancis, Inggris, Jerman, Spanyol, Brasil sarta India. Salian Vespa, basa harita loba ogé méré k kandaraan roda dua jenis ieu, saperti Lambreta, Zundap, Heinkel, NSU, Hummel. Tapi nu nepi ka kiwari masih aya di Indonésia nyaéta Vespa.

Rujukan

Motor
Vespa
Titi Handayani Rajobintang nyaéta aktris Indonesia. Aktris anu dipikawanoh Titi Sjuman ieu nikah jeung Wong Aksan atawa Aksan Sjuman, mantan drummer grup band Dewa 19 jeung  budak ti sutradara legendaris, Sjuman Djaja. Titi ogé mangrupa guru musik anu pindah haluan ka dunya akting.Manéhna ngamimitian karirna sarta dipikawanoh nalika maén film Mereka Bilang, Saya Monyet! 2007. Nalika taun 2008,manéhna meunangkeun panglélér minangka aktris pendatang baru terbaik dina acara Indonesia Movie Award 2008 ngéléhkeun aktris/ aktor nu séjénna nyaéta Sarah Sechan, Sandra Dewi, Susan Bachtiar, Volland Humonggio, Marrio Merdithia jeung Adadiri Tanpalang ogé meunangkeun aktris Wanita Terbaik Festival Film Indonesia 2009. Aktris ieu pernah sakola jadi Sarjana Musik Institut Daya Indonesia, Jakarta jurusan Drum.
Titi nyaéta saurang dosén di Institut Musik Daya Kemang,manéhna anu miboga kaparigelan dina maénkeun drum bareng jeung salakina Aksan Sjuman ngajar babarengan.

Filmography
Actris:
- Identitas 2009 (minangka Titi Sjuman)
- Mereka bilang, saya monyet! 2008 (minangka Titi Sjuman) .... Adjeng
- Minggu Pagi di Victoria Park 2010

Composer:
- Garuda di dadaku 2009
- Laskar pelangi 2008
... aka "The Rainbow Troops" - Europe (English title) (festival title)
- The Photograph 2007 (minangka Titi Sjuman)
- 6:30 2006

Referensi

Artis
Drummer
Marie Curie anu ngaran lahirna Maria Saloméa Skłodowska (gumelar di Polandia 7 Nopémber 1867, maot di Perancis 4 Juli 1934) nyaéta élmuwan wanoja anu ngulik widang radioaktip anu kungsi meunangkeun panglélér nobél 2 kali. Marie Curie nyaéta profésor wanoja pertama di Sorbonne sakaligus salah sahiji ahli fisika jeung ahli kimia anu kasohor.

Marie kuliah di Universitas Sorborne Perancis, tuluy nikah jeung Pierre Curie (1893). Sabada nalungtik panimuan Sinar X karya Wilhelm Conrad Röntgen, Marie manggihan hiji unsur anu disebut radioaktip anu dicoba direcah ku cara kristalisasi. Ieu pasangan manggih dua unsur kimi anu disebut polonium jeung unsur radioaktip anu leuwih luhur tingkatanna, dingaranan radium. Dina taun 1903 Marie meunangkeun nobél dina widang fisika, sedengkeun dina taun 1911 nobél dina widang kimia. Euweuh deui anu meunangkeun nobél 2 kali iwal ti Marie Curie.

Sabada salakina maot dina kacelakaan, Curie ngalanjutkeun panalungtikanna dina widang radioaktip. Dina perang dunya I, Curie méré kontribusi anu kacida gedéna sabab ngagunakeun radium pikeun kapentingan médis ku cara ngadegkeun Institut terapi radium di Perancis, Polandia jeung Amerika Sarikat. Kasehatanna mulai turun dina taun 1920-an lantaran kurangna pangaweruh ngeunaan bahayana bahan radioaktip dina kurun waktu anu panjang, Marie maot tanggal 4 Juli 1934 alatan anemia aplastik anu disababkeun ku radiasi unsur radioaktip. Marie dimakamkeun di Sceaux, bareng jeung salakina, tuluy ieu pasangan dipindahkeun ka Pantheon, Paris.

Référénsi

Élmuwan asal Polandia
Élmuwan Wanoja
Élmuwan Fisika
Élmuwan Kimia
nyaéta salah sahiji jinis emih Jepang anu dijieuna tina tipung buckwheat (gandum buk). Dina bahasa Jepang, tuwuhan sereal buckwheat anu sok disebut soba. Salain ti éta, istilah soba osok dihartikeun emih endog nu asalna ti Tiongkok anu dipasak jadi yakisoba atawa ramén. soba miboga kandungan tipung soba (buckwheat) 30%.

Rupa-rupa soba 
 Soba seger  :Setelahanggeus dibeulahan, soba dipurulakn tipung sangkan teu rapet tuluy di asupkeun kana kantong plastik. 
 Soba garing :Soba seger anu geus digaringkeun, di jual dina kantong plastik.
 Soba rebus  :Soba anu kri di tinyuh, sasét jeung saos, daun bawang,biasana aya tempura atawa aburage.
 Soba instan : Soba digaringkeun kalayan udara panas atawa digoréng, saencan didahar kari ditinyuh ku cai panas.  
 Soba beku :Soba seger anu dibekukeun tuluy dijual pikeun kadaharan beku di pasar swalayan.

Cara Nyieun Soba 
Emih soba tradisional Jepang ilaharna ngan dijieun tina bahan dasar tipung gandum, tipung tarigu jeung cai. Pikeun hasilna alus campuran tipung gandum jeung tipung tarigu alusna  4:1, kalayan ukuran caina 38-40 persén.
Bahan dasar:
400gr tipung gandum (soba-ko), 100gr tipung tarigu (komugi-ko), 1 cup cai, saséndok entéh tipung tarigu pikeun murulukan.
Cara nyieuna :
Campurkeun tipung kana baskom anu gedé, galokeun ku leungeun nepi ka rata. Tambahkeun 1 cup cai. Sanggeus galo, bentuk gulung-gulung adonan jadi sagedé bola. Terus kocékeun adonan kalayan gaya muter, tina bagian luar bola. Gaya ngocékeunna anu sok disebut Kikuneri. Nalika adonan bola ges padet, tendeun dina wadah saperti papan anu geus diwuran tipung. Bentuk adonan jadi silinder. Sanggeus rata, balikeun adonan tuluy saperti nu tadi deui nepi ka bentuk adonan nabentuk kotak kalayan kandelna sarua saperti kertas karton. Beulah adonan jadi dua, tuluy awurkeun tipung kana potongan nu tadi kalayan rata. Tilep masing-masing potongan tilu kali, nepika jadi dalapan lapisan. Potong adonan ku péso anu seukeut. Kulub unggal 100gr emih kana saliter cai.Alusna mah emih diasupkeun sangeus caina ngagolak. Kulub emih salila 45 detik nepi ka samenit.

catetan 

Masakan Jepang
Emih
Kadaharan
Susan Abigail Tomalin anu leuwih dipikawanoh Susan Sarandon, dibabarkeun di New York City, New York, AS, 4 Oktober 1946. Manéhanana nyaéta saurang aktris anu pernah narima panglélér Best Aktris Academy Award ngaliwatan film hasil arahan Tim Robbins, DEAD MAN WALKING 1995.Lian ti éta Susan ogé mangrupa aktivis politik.

Béntang pemeran Louise Elizabeth Sawyer dina THELMA AND LOUISE 1991 nyaéta mantan pamajikan ti Chris Sarandon. Lian ti pernah éta ogé pernah bobogohan jeung aktor Louis Malle 1970-an, Sean Penn 1984, Franco Amurri 1980-an, Tim Robbins 1988. Malah hubunganna jeung Tim Robbins nepi ka boga dua budak nyaéta Miles Robbins jeung John Henry Robbins. Aya ogé hiji deui budakna Eva Maria Livia Amurri basa manéhna miboga hubungan jeung Franco Amurri.
Susan téh mangrupa lulusan ti Universitas Katolik di Washington. Manéhna indit ka New York jang ngiluan audisi film Joe taun 1969. Leuwih ti 15 taun, Susan ngamimitian karirna jeung meunangkeun rupa-rupa piala panglélér salaku bukti kamampuhna.

Filmografi

1970 Joe
1971 Lady Liberty
1971 The Apprentice
1974 Lovin' Molly
1974 The Front Page
1975 The Great Waldo Pepper
1975 The Rocky Horror Picture Show
1976 One Summer Love
1977 Checkered Flag or Crash
1977 The Other Side of Midnight
1977 The Great Smokey Roadblock
1978 pretty baby
1978 King of The Gypsies
1979 Something Short of Paradise
1980 Atlantic City
1980 Loving Couples
1982 Tempest
1983 The Hunger
1983 Who Am I This Time?
1984 The Buddy System
1985 Compromising Positions
1987 The Witches of Eastwick
1988 Bull Durham
1988 Sweet Hearts Dance
1989 The January Man
1989 A Dry White Season
1990 White Palace
1991 Thelma & Louise
1992 Player Herself
1992 Light Sleeper
1992Bob Roberts
1992 Lorenzo's Oil
1994 The Client Regina 'Reggie' Love
1994 Little Women
1994 Safe Passage
1995 Dead Man Walking
1996 James and The Giant Peach
1998 Twilight
1998 Illuminata
1998 Stepmom
1999 Our Friend, Martin
1999 Cradle Will Rock
1999 Anywhere But Here
2000 Joe Gould's Secret
2000 Rugrats In Paris: The Movie
2001 Cats & Dogs
2001 Goodnight Moon
2002 Igby Goes Down
2002 The Banger Sisters
2002 Moonlight Mile
2002 Little Miss Spider
2004 Noel
2004 Jiminy Glick In Lalawood
2004 Shall We Dance
2004 Alfie
2005 Elizabethtown
2005 Romance & Cigarettes
2006 Irresistible
2007 Mr. Woodcock
2007 In The Valley Of Elah
2007 Enchanted
2007 Emotional Arithmetic
2008 Speed Racer
2008 Middle Of Nowhere
2009 The Greatest
2009 Peacock
2009 Leaves Of Grass
2009 Solitary Man
2009 The Lovely Bones
2010 Wall Street: Money Never Sleeps
2012 I Hate You, Dad

Referensi

Aktris
Aktivis politik
Gunung Lawu perenahna di Pulo Jawa, Indonésia, di wates antara Jawa Tengah sarta Jawa Wétan, jangkungna 3.265 méter di luhur permukaan sagara. Dina pabeubeurang suhuna sedeng sarta dina jero peuting jadi tiis. Curah hujan pohara péndék sarta beuki ka penclut iklimna beuki garing.  Gunung Lawu mangrupa gunung anu médanna kabuka sarta saeutik tangkal. Sajumlah flora anu bisa dipanggihan nyaéta jukut ilalang, édelweiss, tangkal pinus, akasia, sarta pepelakan liar séjénna. Waktu pangalusna pikeun ngalakonan pendakian ka penclut gunung ieu téh dina waktu peuting di bulan Juni, Juli, sarta Agustus. Gunung ieu perenahna di arah wétan sagara Solo sarta aya sajumlah objék wisata séjén di lampingna, nyaéta Talaga Sarangan sarta Tawangmangu.  Di Gunung Lawu aya dua jalur utama pendakian, nyaéta jalur Cemoro Sewu sarta Cemoro Kandang. Duanana ngan boga jarak kira-kira 200 méter.  Cemoro Sewu mangrupa jalur leuweung.  Unikna Gunung Lawu anu séjén nyaéta ku ayana kawah dibagian cangkéng gunung.  Kawah ieu bisa ditempo ti jalan satapak rute Cemoro Kandang. Gunung Lawu kagolong gunung seuneu kolot anu kawahna dina penclut pangluhurna nu teu aktip deui. Dina Taun anyar Islam (Muharram) gunung iru pohara ramé didatangan para pendaki sarta peziarah anu jumlahna ngahontal rébuan. Alatan, sajaba minangka tujuan pendakian, di gunung ieu loba tempat anu dikaramatkeun ku penduduk.

Rujukan

Gunung di Jawa Tengah
Gunung di Jawa Timur
Rumah Bubungan Tinggi nyaéta salah sahiji imah tradisional sélér Banjar (imah Banjar) di Kalimantan Selatan, anu mangrupa ikonnya imah Banjar lantaran jinis imah ieu anu kasohor jadi maskot imah adat has provinsi Kalimantan Selatan.

Ciri-Ciri 
Numutkeun Tim Depdikbud Kalimantan Selatan, ciri-cirina nyaéta :
 Hateup Sindang Langit euweuh plafon.
 Tanggana osok ganjil.
 Pamedangan dibéré Lapangan sakulilingna kalayan Kandang Rasi nu ukiran.

Tata ruang dan kelengkapan 
Tata ruang Rumah tradisional Bubungan Tinggi kabagi tilu jinis rohangan nyaéta  adanya tiga rohangan nu kabuka, satengah kabuka jeung rohangan di jero. Rohangan nu kabuka ngawengku pakakas atawa serambi, anu diwincik deui jadi surambi muka jeung surambi sambutan. Rohangan satengah muka dibéré pager rasi anu disebutna Lapangan Pamedangan. Sedengkeun rohangan jero kabagi jadi Pacira jeung Panurunan, Paluaran , Paledangan anu ngawengku yang tina Palidangan Dalam, Anjung Kanan jeung Anjung Kiwa, sarta Panampik Padu.

Ukuran 
Ngeunaan ukuran jangkung, lébar jeung panjang unggal imah adat Banjar ilaharna béda-béda. Ieu gumantung kana ukuran depa atawa jengkal. Ukuran depa atawa jeung kal kasebut gumantung kana lengeun nu moga imah, ieu nu jadi kasang tukang unggal mah béda-béda. Aya kapercayaan anu ngébréhkeun yén itungan anu ganjil, lain ngan ukuran panjang jeung lébar, tapi nepi ka jumlah hiasan tangga, jrrd. Lamun diukur, panjang wangunan induk imah adat Banjar ilaharna 31 méter sedengkeun lébar wangunan induk 7 méter jeung lébar anjung masing-masingna 5 méter. Téras tina permukaan taneuh kira-kira 2 méter nyaéta kolong di handapeun anjung jeung palidangan. Sedengkeun jarak téras panghandapna rata-rata saméter, nyaéta kolong téras rohangan palatar.

catetan

Imah Adat
Banjar Kalimantan
Charles Darwin (1809-1882) nyaéta élmuwan anu kasohor ku tiori kontrovérsial, tiori évolusi anu ditulisna dina buku the origin of species. Charles Darwin nyaéta incuna Erasmus Darwin, dokter katut filsuf anu kasohor, manéhna dianggap pelopor élmu biologi modéren, awalna Darwin maluruh ngeunaan sajarah alam Dunya ngaliwatan élmu kadokteran jeung téologi. Charles Darwin gumelar ti pasangan Robert (dokter masarakat kelas luhur) jeung Susannah tanggal 12 Désémber 1809 di kota Shrewsbury, Shropshire, Inggris.

Charles Darwin jadi penjelajah dunya salila 5 taun maké kapan HMS Béagle pikeun nalungtik spésiés-spésiés nu aya di Dunya, ieu lalampahan dimulai taun 1831 nalika umurna 20 taun. Rute pelayaranna nyaéta basisir Amérika Kidul, kapuloan Galapagos, pulo-pulo pasifik, samudra Hindia, sarta samudra Atlantik. Sabada ngalaksamakeun panalungtikan anu cukup lila, Darwin nyindekkeun yén mahluk hirup ngalaman parobahan dina sajarah Dunya, numutkeun manéhna, mahluk hirup nu ayeuna aya téh mangrupa hasil seléksi alam. Tiori évolusi Darwin diterbitkeun taun 1859, Darwin nétélakeun yén manusa téh mangrupa hasil évolusi tina monyét, tangtu baé ieu tiori téh patukangtonggong jeung téologi agama. Charles Darwin maot tanggal 19 April 1882, Darwin dimakamkeun di gigireun Sir Isaac Newton di Westminster Abbey.

Référénsi 

Gumelar taun 1809
Élmuwan asal Inggris
Gunung Kerinci mangrupa gunung seuneu pangluhurna di Indonésia. Kawahna ngawangun kerucut kalayan dingding bagian luhur ukuranana 600 x 580 méter sarta 120 x 100 méter pikeun dingding bagian handap. Kawah kasebut ngeusi cai anu boga warna héjo kakonéng-konéngan.  Perenahna di antara dua Kabupatén di Provinsi Jambi, nyaéta Kabupatén Kerinci sarta Kabupatén Sulak Deras.  Di wewengkon Gunung Kerinci aya sawatara jenis leuweung anu tumuwuh disapanjang lampingna, kawas leuweung anu tumuwuh dipterokarp pasir, dipterokarp luhur, leuweung montane, sarta leuweung gunung.  Sanggeus nepi ka dina penclut gunung aya tetempoan hamparan leuweung anu lega sarta ogé kebon téh. Gunung anu aktip kénéh ieu ogé asup dina pangakuan Taman Nasional Kerinci Seblat anu legana ngahontal 1.484.660 ha. Taman nasional ieu ngabentang nyieun pasir ngajajar nepi ka 4 propinsi. lolobana ti taman nasional ieu asup dina Propinsi Jambi. Taman nasional ieu ditetepkeun minangka Konservasi dina 14 Oktober 1982 anu nangtayungan fauna kawas Maung Sumatera, Wau-wau, Siamang, Ungko, Simpei, jsb. 
Gunung ieu bisa ditempuh ngaliwatan jalur darat jeung dua alternatif.  Kahiji, perjalan dimimitian ti dayeuh Jambi ka Walungan Pinuh kalayan jarak 500 kilo sarta wayah tempuh 10 jam kalayan ngagunakeun angkutan umum atawa mobil pribadi.  Kadua, lalampahan bisa dimimitian ti dayeuh Padang ka Tapan saterusna dituluykeun ka Sungai Penuh kalayan jarak 278 kilo sarta waktu tempuh 7 jam.

Rujukan

Gunung di Jambi
Gunung di Sumatera Kulon
Gunung seuneu di Sumatera Kulon
Gunung Dempo nyaéta gunung panggedéna di Sumatera Kidul (3,195 métér  di handap permukaan sagara). Gunung ieu masih kagolong gunung seuneu nu aktif, masih kénéh ngaluarkeun haseup sarta murakeun leutak kana tanah datar di handapeunna. Gunung ieu asup dina jajaran Pegunungan Pasir Barisan anu mibanda dua penclut, nyaéta Gunung Dempo sarta Gunung Merapi. Wewengkon Gunung Dempo mangrupa hiji-hijina wewengkon wisata gunung di Propinsi Sumatera Kidul. Di wewengkon leuweung ka penclut gunung aya walungan leutik jeung cai anu hérang sarta bisa di mangpaatkeunn minangka cai paranti nginum. Pikeun ka dinya, pendaki kudu ngaliwatan wewengkon leuweung kalayan asup ka jalan satapak anu dipinuhan kalayan akar-akar tatangkalan badag. Kaayaan leuweung ieu leubeut sarta tiiseun sakali-kali aya sora  manuk-manuk. Ti jangkungna nu tangtu bisa kasampak kebon entéh salega 1.500 héktar milik PT. Perkebunan Nusantara PTPN VII. 
Gunung Dempo perenahna kira-kira 310 kilo palebah dayeuh Palémbang. Pikeun ngahontal objék wisata bisa maké beus lamun rék ka Dayeuh Pager Alam. Wayah tempuhnya kira-kira 7 jam. Ti Terminal Pager Alam ka suku Gunung Dempo saukur 15 kilo. Gunung ieu masih mangrupa aliran pasir barisan anu dikurilingan ku pasir anu ngajulang luhur kawas Pasir Payung (1570MDPL), Pasir Tiis (2026 mdpl), sarta Gunung Merapi. Sajaba loba nu nyicingan désa anu naék ka penclut saukur ngarasakeun alam atawa néangan kai, loba ogé pendaki-pendaki anu nganjang ka Gunung ieu dina ahir minggu, hususna pendaki ti Bengkulu, Palembang, Lampung, sarta sakurilingna.

Rujukan

Gunung di Sumatera Kidul
Whitney Elizabeth Houston leuwih dipikawanoh Whitney Houston() nyaéta saurang panyanyi asal Amérika Sarikat. Houston pernah nikah jeung penyanyi R&B, Bobby Brown taun 1992. Tina hasil perkawinan éta ping 4 Maret 1993 lahir budak awéwé nu dingaranan Bobbi Kristina Houston Brown.Tapi éta rumah tanggana pipirakan dina ping 13 Séptémber 2006.
Whitney dipikawanoh salaku penyanyi, karir albumna dirilis taun 1985, ngaliwatan lagu You Give Good Love ngabalukarkeun manéhna bisa asup kana tangga lagu Billboard Hot 100. Tuluy disusul ku kasuksésan lagu Saving All My Love for You, How Will I Know jeung Greatest Love of All,anu jadi jawara di tangga lagu Amerika Serikat.
Nalika taun 1980-an, Whitney pernah ngiluan audisi jang acara The Cosby Show, sanajan manéhna kaéléhkeun ku Sabrina Le Beauf. Houston ogé pernah akting dina episode Gimme a Break bareng jeung Nell Carter ogé episode Silver Spoons bareng jeung Rick Schroder,saméméh ngamimitian karirna.
Taun 2009, Whitney ngaku yén manéhna geus jadi pecandu kokain dina wawancara ku Oprah Winfrey. Manéhna nyebutkeun yén manéhna jadi leuwih gelo kana kokain sabada akting dina film The Bodyguard taun 1992.

Diskografi
 WHITNEY HOUSTON 1985
 WHITNEY 1987
 I'M YOUR BABY TONIGHT 1990
 MY LOVE IS YOUR LOVE 1998
 JUST WHITNEY 2002
 ONE WISH: THE HOLIDAY ALBUM 2003
 I LOOK TO YOU 2009

Filmografi
1992 THE BODYGUARD
1995 WAITING TO EXHALE
1996 THE PréaCHER'S WIFE

Referensi

Panyanyi Amérika Sarikat
Aktris Amérika Sarikat
Produser